Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Ουγγαρίας στο πρόγραμμα κοινοτικής δράσης "Νεολαία"

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Ευρωπαϊκό Συμβούλιο του Ελσίνκι, τον Δεκέμβριο του 1999, επιβεβαίωσε τη διαδικασία διεύρυνσης που εγκαινιάστηκε κατά τη συνεδρίασή του τον Δεκέμβριο του 1997 στο Λουξεμβούργο. Επανέλαβε την ενισχυμένη προενταξιακή στρατηγική που καθόρισε το 1997, στην οποία περιλαμβάνεται η συμμετοχή των 13 υποψήφιων κρατών σε κοινοτικά προγράμματα ως σημαντικό μέρος της εν λόγω στρατηγικής.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Στην περίπτωση των προγραμμάτων εκπαίδευσης, κατάρτισης και νεολαίας, όλες οι ΧΚΑΕ συμμετείχαν το 1999 στο πρώτο στάδιο των προγραμμάτων Leonardo da Vinci και Σωκράτης, καθώς και στο πρόγραμμα Νεολαία για την Ευρώπη. Ορισμένες εξ αυτών άρχισαν να συμμετέχουν στα εν λόγω προγράμματα ήδη από το 1997, ενώ άλλες άρχισαν να συμμετέχουν το 1998 και άλλες το 1999. Η συμμετοχή των προαναφερόμενων χωρών στα προγράμματα αυτά αποτελεί σημαντικό στοιχείο της προενταξιακής διαδικασίας τους. Η ισχύς των αποφάσεων των Συμβουλίων Σύνδεσης για τον καθορισμό των λεπτομερειών της εν λόγω συμμετοχής, καθώς και των αποφάσεων για τη θέσπιση των ίδιων των προγραμμάτων, έληξε στις 31 Δεκεμβρίου 1999.

Τα προγενέστερα προγράμματα διαδέχεται το δεύτερο στάδιο του προγράμματος Leonardo da Vinci, του Σωκράτης, καθώς και νέο πρόγραμμα Νεολαία. Σύμφωνα με τις αποφάσεις για τη θέσπιση του δεύτερου σταδίου των προγραμμάτων Leonardo da Vinci και Socrates, παρέχεται στις ΧΚΑΕ η δυνατότητα συμμετοχής στα προγράμματα αυτά. Παρόμοια διάταξη περιλαμβάνεται στο σχέδιο απόφασης του Ευρωπαϊκού Κοινοβουλίου και του Συμβουλίου για τη θέσπιση του προγράμματος κοινοτικής δράσης Νεολαία, το οποίο βρίσκεται στο στάδιο της έγκρισης.

Όλες οι ΧΚΑΕ επιβεβαίωσαν την προθυμία τους να συμμετάσχουν στα νέα προγράμματα από το 2000, και να καταβάλουν τη χρηματοδοτική συνεισφορά τους, εν μέρει από τον κρατικό προϋπολογισμό τους και εν μέρει από την ετήσια χορήγηση Phare. Όπως προβλέπεται στα συμπεράσματα της συνεδρίασης του Ευρωπαϊκού Συμβουλίου του Λουξεμβούργου, της 12ης και 13ης Δεκεμβρίου 1997, η χρηματοδοτική συνεισφορά των ίδιων των ενδιαφερομένων χωρών αυξάνεται σταθερά.

Δεδομένης της διεθνικής φύσης των προγραμμάτων αυτών, είναι προς το συμφέρον όλων των μερών οι δραστηριότητες που έχουν αναληφθεί στο πλαίσιο των προγραμμάτων της πρώτης γενεάς να μπορέσουν να συνεχιστούν χωρίς διακοπή στο πλαίσιο των προγραμμάτων που θα διαδεχθούν τα υπάρχοντα.

Για να επιτρέψει στις ΧΚΑΕ να συμμετάσχουν στα νέα αυτά προγράμματα από την αρχή, η Επιτροπή έχει υποβάλει πρόταση για έκδοση δύο αποφάσεων εκάστου Συμβουλίου Σύνδεσης, μία για τα δύο προγράμματα που είναι ήδη σε ισχύ, το Leonardo da Vinci II και το Σωκράτης, και μία για το πρόγραμμα Νεολαία. Επομένως, θα μπορούσε να προηγηθεί η έκδοση των προτεινόμενων αποφάσεων σχετικά με τα προγράμματα Leonardo da Vinci II και Σωκράτης II και να ακολουθήσει η έκδοση των προτεινόμενων αποφάσεων σχετικά με το πρόγραμμα Νεολαία μόλις τεθεί σε ισχύ η απόφαση για τη θέσπιση του προγράμματος.

Τα κύρια θέματα που εξετάζονται στα προτεινόμενα σχέδια αποφάσεων των Συμβουλίων Σύνδεσης είναι τα εξής:

* τα σχέδια και οι πρωτοβουλίες που υποβάλλουν οι συμμετέχοντες από τις ΧΚΑΕ υπόκεινται στους ίδιους όρους, κανόνες και διαδικασίες που διέπουν τα προγράμματα αυτά όπως ισχύουν και για τα κράτη μέλη όσον αφορά, ειδικότερα, την υποβολή, την αξιολόγηση και την επιλογή αιτήσεων και σχεδίων, τις αρμοδιότητες των εθνικών διαρθρώσεων όσον αφορά την εφαρμογή των προγραμμάτων και τις δραστηριότητες που αφορούν την παρακολούθηση της συμμετοχής τους στα προγράμματα.

* οι ΧΚΑΕ καταβάλλουν ετήσια συνεισφορά στα προγράμματα, όπως θεσπίζεται στις αποφάσεις των Συμβουλίων Σύνδεσης. Η εν λόγω συνεισφορά δεν επιστρέφεται στις ΧΚΑΕ εάν, στο τέλος του έτους, τα αποτελέσματα αποδεικνύονται κατώτερα της καταβληθείσας συνεισφοράς.

* όπως προβλέπεται στα συμπεράσματα της συνόδου του Ευρωπαϊκού Συμβουλίου του Λουξεμβούργου, οι ΧΚΑΕ θα καλούνται να συμμετέχουν στις επιτροπές των προγραμμάτων ως παρατηρητές, για τα θέματα που τις αφορούν.

* οι αποφάσεις θα εφαρμόζονται καθ'όλη τη διάρκεια των προγραμμάτων και θα τεθούν σε ισχύ την ημέρα έκδοσής τους.

Η έγκαιρη έκδοση των αποφάσεων των Συμβουλίων Σύνδεσης θα επιτρέψει στις υποψήφιες χώρες να συνεχίσουν την ένταξή τους σε κοινοτικά δίκτυα και άλλες δραστηριότητες στους τομείς της εκπαίδευσης, της επαγγελματικής κατάρτισης και της νεολαίας χωρίς διακοπή.

Συνεπώς, το Συμβούλιο καλείται να εγκρίνει την συνημμένη προτάση αποφάσης του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Ουγγαρίας στο πρόγραμμα κοινοτικής δράσης "Νεολαία".

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Ουγγαρίας στο πρόγραμμα κοινοτικής δράσης "Νεολαία"

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 149, σε συνδυασμό με το άρθρο 300 παράγραφος 2,

την πρόταση της Επιτροπής,

Εκτιμώντας τα εξής:

(1) Το πρόσθετο πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, συνήφθη με την απόφαση του Συμβουλίου και της Επιτροπής, της 4ης Δεκεμβρίου 1995.

(2) Σύμφωνα με το άρθρο 1 του πρόσθετου πρωτοκόλλου, η Ουγγαρία μπορεί να συμμετέχει σε κοινοτικά προγράμματα πλαίσια, σε ειδικά προγράμματα, σε σχέδια ή άλλες δράσεις ιδίως στον τομέα της νεολαίας και, σύμφωνα με το άρθρο 2, οι όροι και οι προϋποθέσεις για τη συμμετοχή της Ουγγαρίας στις δραστηριότητες αυτές αποφασίζονται από το Συμβούλιο Σύνδεσης.

(3) Σύμφωνα με την απόφαση 1/97 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, της 4ης Αυγούστου 1997, [1], η Ουγγαρία συμμετέχει στο πρόγραμμα Νεολαία για την Ευρώπη από την 1η Σεπτεμβρίου 1997.

[1] ΕΕ L 260, 23.9.1997, σ. 23.

(4) Η απόφαση (.../2000/EΚ) του Ευρωπαϊκού Κοινοβουλίου και του Συμβουλίου, της ... 2000, για τη θέσπιση του προγράμματος κοινοτικής δράσης "Νεολαία" [2] και, ιδίως, το άρθρο 11, προβλέπει ότι οι συνδεδεμένες χώρες της Κεντρικής και Ανατολικής Ευρώπης μπορούν να συμμετέχουν στο πρόγραμμα αυτό σύμφωνα με τους όρους που καθορίζονται στις ευρωπαϊκές συμφωνίες, στα πρόσθετα πρωτόκολλά τους και στις αποφάσεις των αντίστοιχων Συμβουλίων Σύνδεσης,

[2] ΕΕ L ..., ....2000, σ.. [συμφωνία της επιτροπής συνδιαλλαγής στις 29 Φεβρουαρίου 2000]

ΑΠΟΦΑΣΙΖΕΙ:

Άρθρο μόνο

Η θέση που πρέπει να λάβει η Κοινότητα στο Συμβούλιο Σύνδεσης που συστάθηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, όσον αφορά τη συμμετοχή της Ουγγαρίας στο πρόγραμμα κοινοτικής δράσης "Νεολαία", είναι το συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο ΑΠΟΦΑΣΗ ΑΡΙΘ. .../2000 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου της .... για την έγκριση των όρων και των προϋποθέσεων συμμετοχής της Δημοκρατίας της Ουγγαρίας στο πρόγραμμα κοινοτικής δράσης "Νεολαία"

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

το πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, όσον αφορά τη συμμετοχή της Ουγγαρίας σε κοινοτικά προγράμματα και, ιδίως, τα άρθρα 1 και 2 [3],

[3] ΕΕ L 317, 30.12.1995, σ. 30.

Εκτιμώντας τα εξής:

(1) Σύμφωνα με το άρθρο 1 του πρόσθετου πρωτοκόλλου, η Ουγγαρία μπορεί να συμμετέχει σε κοινοτικά προγράμματα πλαίσια, σε ειδικά προγράμματα, σε σχέδια ή άλλες δράσεις ιδίως στον τομέα της νεολαίας.

(2) Σύμφωνα με το άρθρο 2 του πρόσθετου πρωτοκόλλου, οι όροι και οι προϋποθέσεις για τη συμμετοχή της Ουγγαρίας σε αυτές τις δραστηριότητες αποφασίζονται από το Συμβούλιο Σύνδεσης.

(3) Σύμφωνα με την απόφαση 1/97 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, της 4ης Αυγούστου 1997, [4], η Ουγγαρία συμμετέχει στο πρόγραμμα Νεολαία για την Ευρώπη από την 1η Σεπτεμβρίου 1997, και έχει εκδηλώσει την επιθυμία να συμμετάσχει στο νέο πρόγραμμα Νεολαία.

[4] ΕΕ L 260, 23.9.1997, σ. 23.

ΑΠΟΦΑΣΙΖΕΙ:

Άρθρο 1

Η Ουγγαρία συμμετέχει στο πρόγραμμα κοινοτικής δράσης "Νεολαία" (εφεξής "Νεολαία"), σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για όλη τη διάρκεια του προγράμματος Νεολαία, αρχής γενομένης από 1ης Ιανουαρίου 2000.

Άρθρο 3

Η παρούσα απόφαση αρχίζει να ισχύει την ημέρα έκδοσής της από το Συμβούλιο Σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

Όροι και προϋποθέσεις για τη συμμετοχή της Δημοκρατίας της Ουγγαρίας στο πρόγραμμα Νεολαία

1. Η Ουγγαρία θα συμμετάσχει στις δραστηριότητες του προγράμματος Νεολαία (εφεξής "το πρόγραμμα"), σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση (.../2000/EΚ) του Ευρωπαϊκού Κοινοβουλίου και του Συμβουλίου, της ... 2000, για τη θέσπιση του εν λόγω προγράμματος κοινοτικής δράσης, εκτός εάν ορίζεται διαφορετικά στην παρούσα απόφαση.

2. Σύμφωνα με τους όρους του άρθρου 5 της απόφασης για τη θέσπιση του προγράμματος Νεολαία, καθώς και με τις διατάξεις σχετικά με τις αρμοδιότητες των κρατών μελών και της Επιτροπής όσον αφορά τα Εθνικά Γραφεία του προγράμματος Νεολαία, που θεσπίζονται από την Επιτροπή, η Ουγγαρία συγκροτεί την κατάλληλη διάρθρωση για τη συντονισμένη διαχείριση της εφαρμογής των δράσεων του προγράμματος σε εθνικό επίπεδο και λαμβάνει τα απαραίτητα μέτρα για να εξασφαλίσει την επαρκή χρηματοδότηση του εν λόγω Γραφείου, το οποίο θα λαμβάνει επιδοτήσεις για τις δραστηριότητές του. Η Ουγγαρία θα λάβει κάθε απαραίτητο μέτρο για την αποτελεσματική λειτουργία του προγράμματος σε εθνικό επίπεδο.

3. Για να συμμετάσχει στο πρόγραμμα, η Ουγγαρία θα καταβάλλει ετησίως συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομέρειες που περιγράφονται στο παράρτημα ΙΙ.

Εάν κριθεί απαραίτητο, για να ληφθούν υπόψη οι εξελίξεις των προγραμμάτων, ή η εξέλιξη της ικανότητας απορρόφησης της Ουγγαρίας, η Επιτροπή Σύνδεσης δύναται να προσαρμόζει την εν λόγω συνεισφορά, για να αποφεύγονται δημοσιονομικές ανισορροπίες κατά την υλοποίηση των προγραμμάτων.

4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τις οργανώσεις και τα άτομα στην Ουγγαρία θα είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και άτομα της Κοινότητας.

Η Επιτροπή ενδέχεται να λάβει υπόψη της τους ούγγρους εμπειρογνώμονες κατά τον διορισμό ανεξάρτητων εμπειρογνωμόνων σύμφωνα με τις σχετικές διατάξεις της απόφασης για τη θέσπιση του προγράμματος για να την επικουρούν στην αξιολόγηση των σχεδίων.

5. Για να εξασφαλιστεί η κοινοτική διάσταση του προγράμματος που θα είναι επιλέξιμο για κοινοτική χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν τουλάχιστον εταίρο ενός κράτους μέλους της Κοινότητας.

6. Για τις δραστηριότητες που θα αποτελέσουν αντικείμενο διαχείρισης σε αποκεντρωμένη βάση, καθώς και για τη χρηματοδοτική στήριξη των δραστηριοτήτων του Εθνικού Γραφείου που έχει συσταθεί σύμφωνα με το ανωτέρω άρθρο 2, χορηγούνται πόροι στην Ουγγαρία με βάση την ετήσια κατανομή του προϋπολογισμού στο πρόγραμμα που αποφασίζεται σε κοινοτικό επίπεδο και τη συνεισφορά της Ουγγαρίας στο πρόγραμμα. Το μέγιστο ύψος χρηματοδοτικής στήριξης των δραστηριοτήτων του Εθνικού Γραφείου δεν θα υπερβαίνει το 50% του προϋπολογισμού για το πρόγραμμα εργασιών του Εθνικού Γραφείου.

7. Τα κράτη μέλη της Κοινότητας και η Ουγγαρία θα καταβάλουν κάθε προσπάθεια, στο πλαίσιο των προβλεπομένων διατάξεων, για να διευκολύνουν την ελεύθερη κυκλοφορία και κατοικία των νέων και άλλων επιλέξιμων ατόμων που μετακινούνται μεταξύ της Ουγγαρίας και των κρατών μελών της Κοινότητας με σκοπό τη συμμετοχή τους στις δραστηριότητες που καλύπτονται από την παρούσα απόφαση.

8. Οι δραστηριότητες που καλύπτει η παρούσα απόφαση απαλλάσσονται από τους ουγγρικούς έμμεσους φόρους και δασμούς και δεν υπόκεινται σε απαγορεύσεις και περιορισμούς επί των εισαγωγών και των εξαγωγών όσον αφορά τα αγαθά και τις υπηρεσίες που προορίζονται να χρησιμοποιηθούν στα πλαίσια αυτών των δραστηριοτήτων.

9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος, σύμφωνα με το άρθρο 13 της απόφασης για τη θέσπισή του, η συμμετοχή της Ουγγαρίας στο πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Επιτροπής των Ευρωπαϊκών Κοινοτήτων και της Ουγγαρίας. Η Ουγγαρία θα υποβάλλει σχετικές εκθέσεις στην Επιτροπή και θα λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.

10. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με, ή από ουγγρικούς φορείς, προβλέπεται η διενέργεια λογιστικών και λοιπών ελέγχων από την Επιτροπή και το Ελεγκτικό Συνέδριο ή υπό την εποπτεία αυτών. Χρηματοοικονομικοί έλεγχοι διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες ουγγρικές αρχές παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και λοιπών ελέγχων.

Οι διατάξεις που αφορούν τις αρμοδιότητες των κρατών μελών και της Επιτροπής σχετικά με το Εθνικό Γραφείο του προγράμματος Νεολαία, οι οποίες θεσπίζονται από την Επιτροπή, εφαρμόζονται στις σχέσεις μεταξύ της Ουγγαρίας, της Επιτροπής και του ουγγρικού Εθνικού Γραφείου. Σε περίπτωση παρατυπίας, αμέλειας ή απάτης που μπορεί να καταλογιστεί στο ουγγρικό Εθνικό Γραφείο, οι ουγγρικές αρχές θεωρούνται υπεύθυνες για τη μη ανάκτηση των πόρων.

11.Με την επιφύλαξη των διαδικασιών που αναφέρονται στο άρθρο 8 της απόφασης για τη θέσπιση του προγράμματος Νεολαία, αντιπρόσωποι της Ουγγαρίας θα συμμετέχουν ως παρατηρητές στην επιτροπή του προγράμματος, για τα θέματα που τους αφορούν. Η επιτροπή αυτή συνεδριάζει χωρίς την παρουσία αντιπροσώπων της Ουγγαρίας για την εξέταση των υπόλοιπων θεμάτων, καθώς και για ψηφοφορία.

12. Η γλώσσα που θα χρησιμοποιείται σε όλες τις συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, θα είναι μία από τις επίσημες γλώσσες της Κοινότητας.

13. Η Κοινότητα και η Ουγγαρία δύνανται, ανά πάσα στιγμή, να προβούν σε καταγγελία δραστηριοτήτων διεξαγόμενων βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.

ΠΑΡΑΡΤΗΜΑ II

Χρηματοδοτική συνεισφορά της Δημοκρατίας της Ουγγαρίας στο πρόγραμμα Νεολαία

1. Η χρηματοδοτική συνεισφορά που θα καταβάλει η Ουγγαρία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Νεολαία το 2000 ανέρχεται σε 1 539 000 ευρώ.

Η συνεισφορά που θα καταβάλλει η Ουγγαρία για τα επόμενα έτη του προγράμματος θα αποφασιστεί από το Συμβούλιο Σύνδεσης κατά το έτος 2000.

2. Η Ουγγαρία θα καταβάλλει την προαναφερθείσα συνεισφορά εν μέρει από τον κρατικό της προϋπολογισμό και εν μέρει από το Εθνικό Πρόγραμμα PHARE για την Ουγγαρία. Σύμφωνα με τη χωριστή διαδικασία προγραμματισμού PHARE, τα απαιτούμενα κεφάλαια PHARE θα μεταφερθούν στην Ουγγαρία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Ουγγαρίας, από την οποία θα καταβάλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς.

3. Τα απαιτούμενα κεφάλαια PHARE καθορίζονται σύμφωνα με το ακόλουθο χρονοδιάγραμμα:

- 760 000 EUR για συνεισφορά στο πρόγραμμα Νεολαία το 2000.

Το υπόλοιπο της συνεισφοράς της Ουγγαρίας θα καλυφθεί από τον κρατικό της προϋπολογισμό.

4. Εφαρμόζεται ο δημοσιονομικός κανονισμός που ισχύει για τον γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Ουγγαρίας.

Οι δαπάνες ταξιδίου και διαμονής των αντιπροσώπων και των εμπειρογνωμόνων της Ουγγαρίας για τη συμμετοχή τους ως παρατηρητές στις εργασίες της επιτροπής που αναφέρονται στο παράρτημα Ι, σημείο 11, ή σε άλλες συνεδριάσεις που συνδέονται με την υλοποίηση του προγράμματος, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.

5. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή θα αποστέλλει στην Ουγγαρία πρόσκληση για την καταβολή συνεισφοράς που αντιστοιχεί στη συμβολή της στο πρόγραμμα στο πλαίσιο της παρούσας απόφασης.

Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

Η συνεισφορά της Ουγγαρίας θα καταβάλλεται σύμφωνα με την πρόσκληση για καταβολή συνεισφοράς:

- μέχρι την 1η Μαΐου για το τμήμα που καταβάλλεται από τον κρατικό της προϋπολογισμό, με την προϋπόθεση ότι η πρόσκληση για καταβολή συνεισφοράς αποστέλλεται από την Επιτροπή πριν από την 1η Απριλίου, ή, το αργότερο, ένα μήνα μετά την πρόσκληση για καταβολή συνεισφοράς σε περίπτωση που αποστέλλεται αργότερα.

- μέχρι την 1η Μαΐου για το τμήμα που χρηματοδοτείται από το PHARE, με την προϋπόθεση ότι τα αντίστοιχα ποσά έχουν αποσταλεί στην Ουγγαρία μέχρι τη συγκεκριμένη ημερομηνία, ή, το αργότερο, εντός περιόδου 30 ημερών μετά την αποστολή των εν λόγω κεφαλαίων στην Ουγγαρία.

Οποιαδήποτε καθυστέρηση στην πληρωμή της συνεισφοράς θα οδηγεί σε πληρωμή τόκων από την Ουγγαρία για το οφειλόμενο ποσό από την ημερομηνία καταβολής της οφειλής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας, για τις πράξεις σε ευρώ, προσαυξημένο κατά 1,5 εκατοστιαίες μονάδες.

ΔΗΜΟΣΙΟΝΟΜΙΚΟ ΔΕΛΤΙΟ

1. τιτλοσ τησ ενεργειασ

Συμμετοχή της Ουγγαρίας στο πρόγραμμα Νεολαία

2. σχετικο κονδυλιο του προϋπολογισμου

B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης

6091 Έσοδα που προέρχονται από τη συμμετοχή συνδεδεμένων χωρών της Κεντρικής και Ανατολικής Ευρώπης στα κοινοτικά προγράμματα

3. νομικη βαση

Συνθήκη για την ίδρυση της Ευρωπαϊκής Κοινότητας, και ιδίως το άρθρο 149, σε συνδυασμό με το άρθρο 300 παράγραφος 2.

Πρόσθετο πρωτόκολλο της ευρωπαϊκής συμφωνίας με την Ουγγαρία, που προβλέπει τη συμμετοχή σε κοινοτικά προγράμματα.

Απόφαση (.../2000/EΚ) του Ευρωπαϊκού Κοινοβουλίου και του Συμβουλίου, της ... 2000 για τη θέσπιση του προγράμματος Νεολαία και, ιδίως, το άρθρο 11.

4. περιγραφη τησ ενεργειασ

4.1 Γενικός στόχος

Το πρόσθετο πρωτόκολλο της ευρωπαϊκής συμφωνίας με την Ουγγαρία προβλέπει τη συμμετοχή της Ουγγαρίας σε κοινοτικά προγράμματα σε ευρύ φάσμα τομέων, μεταξύ των οποίων στον τομέα της νεολαίας.

Εκτός του ότι θα συμβάλει στην υλοποίηση των διατάξεων της ευρωπαϊκής συμφωνίας που αφορούν την οικονομική και πολιτιστική συνεργασία, η συμμετοχή αυτή θα επιτρέψει επίσης στην Ουγγαρία να εξοικειωθεί με τις διαδικασίες και τις μεθόδους που χρησιμοποιούνται σε κοινοτικά προγράμματα.

Η Ουγγαρία συμμετέχει στο πρόγραμμα Νεολαία για την Ευρώπη από την 1η Σεπτεμβρίου 1997. Σύμφωνα με την ανακοίνωση της Επιτροπής "Πρόγραμμα δράσης 2000", της 16.7.1997, και με τα συμπεράσματα του Ευρωπαϊκού Συμβουλίου του Λουξεμβούργου, η συμμετοχή της Ουγγαρίας στο εν λόγω πρόγραμμα αποτελεί τμήμα της ενισχυμένης προενταξιακής στρατηγικής η οποία θα βοηθήσει την προετοιμασία της χώρας αυτής για τη μελλοντική προσχώρησή της στην ´Ενωση.

Η διαδικασία λήψης αποφάσεων για το άνοιγμα των προγραμμάτων απαιτεί την έκδοση σχετικής απόφασης από το Συμβούλιο Σύνδεσης μεταξύ της Ένωσης και της Ουγγαρίας. Η ισχύς της απόφασης του Συμβουλίου Σύνδεσης, της 4ης Αυγούστου 1997, για τη θέσπιση της συμμετοχής της Ουγγαρίας στο εν λόγω πρόγραμμα, έληξε στις 31 Δεκεμβρίου 1999.

Στόχος του παρόντος νέου σχεδίου απόφασης του Συμβουλίου Σύνδεσης είναι να συμβάλει στη συνέχιση της συμμετοχής της Ουγγαρίας και να εξασφαλίσει συνέχεια μεταξύ του νέου προγράμματος Νεολαία και του προκατόχου του. Κατά τον ίδιο τρόπο, καθορίζει τους όρους, ειδικότερα όσον αφορά τη χρηματοδοτική συνεισφορά της Ουγγαρίας, καθώς και τις πρακτικές ρυθμίσεις της συμμετοχής στο πρόγραμμα.

4.2 Χρονική διάρκεια της ενέργειας και ρυθμίσεις για την ανανέωσή της

Μέχρι το τέλος του εν λόγω κοινοτικού προγράμματος, δηλαδή στις 31.12.2006.

5. καταταξη των δαπανων / εσοδων

5.1 Μη υποχρεωτική δαπάνη

5.2 Διαχωριζόμενες πιστώσεις

5.3 Είδος των εσόδων

Εφόσον το άρθρο 3 του πρόσθετου πρωτοκόλλου της ευρωπαϊκής συμφωνίας ορίζει ότι η ίδια η Ουγγαρία θα καλύπτει το κόστος που απορρέει από τη συμμετοχή της, θα καλείται να καταβάλλει συνεισφορά για τη συμμετοχή της στο πρόγραμμα. Εφόσον το ίδιο άρθρο ορίζει ότι η Κοινότητα μπορεί να συμπληρώνει τη συνεισφορά της Ουγγαρίας, η Ουγγαρία θα συνεισφέρει μόνο ένα μέρος από τον κρατικό της προϋπολογισμό. Το υπόλοιπο της συνεισφοράς θα λαμβάνεται από το εθνικό πρόγραμμα PHARE. Τα απαιτούμενα κεφάλαια PHARE θα καταλογίζονται στο κονδύλιο Β7-030, και θα μεταφέρονται στην Ουγγαρία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Ουγγαρίας, από την οποία θα καταβάλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς. Το σύνολο της συνεισφοράς, μόλις καταβληθεί από την Ουγγαρία, θα μεταφερθεί στη θέση 6091 των εσόδων του προϋπολογισμού της ΕΕ.

6. ειδοσ των δαπανων / εσοδων

- επιδότηση κατά 100%

- επιδότηση για συγχρηματοδότηση από κοινού με άλλες χρηματοδοτικές πηγές του δημόσιου ή του ιδιωτικού τομέα

- δεν θα επιστραφεί κανένα ποσό του συνόλου ή μέρους της κοινοτικής συνεισφοράς

- Όσον αφορά τα έσοδα, η συνεισφορά της Ουγγαρίας που προορίζεται να καλύψει το κόστος συμμετοχής της καταλογίζεται στη θέση 6091. Τα έσοδα θα διατεθούν στα κεφάλαια που αφορούν τις δαπάνες για το εν λόγω πρόγραμμα και, όπου είναι κατάλληλο, στα αντίστοιχα κεφάλαια των δαπανών λειτουργίας. Το σύνολο των προβλεπόμενων εσόδων παρατίθεται στο σημείο 7.4.

7. δημοσιονομικεσ επιπτωσεισ

7.1 Τρόπος υπολογισμού συνολικού κόστους της ενέργειας (σχέση μεταξύ επιμέρους και συνολικού κόστους)

Με βάση το πρόσθετο πρωτόκολλο της ευρωπαϊκής συμφωνίας με την Ουγγαρία, οι ρυθμίσεις που αφορούν τη χρηματοδότηση και τον προϋπολογισμό του συγκεκριμένου προγράμματος εξετάζονται στη συνέχεια: για τη συνεισφορά της Ουγγαρίας λαμβάνονται υπόψη δύο στοιχεία:

- το προβλεπόμενο λειτουργικό κόστος, το οποίο έχει υπολογιστεί με βάση τον προϋπολογισμό του προγράμματος (το προσχέδιο προϋπολογισμού για το πρόγραμμα Νεολαία 2000), η προβλεπόμενη ικανότητα απορρόφησης της χώρας και η προηγούμενη εμπειρία από τη συμμετοχή της στο πρόγραμμα Νεολαία για την Ευρώπη,

- οι προβλεπόμενες διοικητικές δαπάνες, που αντιστοιχούν στη διεξαγωγή συνεδριάσεων και αποστολών. Οι εν λόγω προβλεπόμενες διοικητικές δαπάνες ανέρχονται σε 19 000 EUR ετησίως.

Η Ουγγαρία θα χρησιμοποιήσει τμήμα του ετήσιου εθνικού προγράμματος PHARE ως συμπλήρωμα του κρατικού της προϋπολογισμού για να χρηματοδοτήσει τη συνεισφορά της στις λειτουργικές δαπάνες.

7.2 Κατανομή κόστους ανά δραστηριότητα

1 539 000 EUR για το 2000, εκ των οποίων 779 000 θα χρηματοδοτηθούν από τον κρατικό προϋπολογισμό της Ουγγαρίας, και 760 000 από το Phare.

7.3 Λειτουργικές δαπάνες για μελέτες, εμπειρογνώμονες, κλπ, που περιλαμβάνονται στο τμήμα Β του προϋπολογισμού

π.υ.: έως ένα ανώτατο όριο, κατ'αναλογία των πιστώσεων αυτού του τύπου στις χορηγήσεις της Ευρώπης των 15 για το πρόγραμμα Νεολαία, αλλά εντός των επιτρεπόμενων ορίων από το μέρος της συνεισφοράς που προέρχεται από τον κρατικό προϋπολογισμό της χώρας.

7.4 Χρονοδιάγραμμα πιστώσεων αναλήψεως υποχρεώσεων και πιστώσεων πληρωμών

Ποσά που θα επιβαρύνουν τη θέση B7-030

760 000 EUR το 2000 σε πιστώσεις αναλήψεως υποχρεώσεων και πιστώσεις πληρωμών.

Τα προβλεπόμενα ετήσια έσοδα είναι τα ακόλουθα :

1 539 000 EUR το 2000, εκ των οποίων 1 520 000 EUR για τις λειτουργικές δαπάνες και 19 000 για τις διοικητικές δαπάνες

8. μετρα για την καταπολεμηση τησ απατησ

Όλες οι συμβάσεις, οι συμφωνίες ή άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των ενεργειών είναι υποχρεωμένοι να υποβάλλουν εκθέσεις και οικονομικές καταστάσεις. Αυτές αναλύονται σε σχέση με το περιεχόμενό τους και την επιλεξιμότητα της δαπάνης σύμφωνα με το στόχο της κοινοτικής χρηματοδότησης.

Οι διατάξεις των βασικών κονδυλίων του προϋπολογισμού για την καταπολέμηση της απάτης ισχύουν και για το παρόν κονδύλιο, υπό την προϋπόθεση ότι είναι προσαρμοσμένες στην περίπτωση των χωρών της Κεντρικής και Ανατολικής Ευρώπης.

9. στοιχεια αναλυσησ κοστουσ-αποδοτικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Με το άνοιγμα του προγράμματος Νεολαία στην Ουγγαρία επιδιώκονται τα ίδια οφέλη που αποκομίζουν τα κράτη μέλη της Κοινότητας. Ο βασικός στόχος της κοινοτικής δράσης για τη νεολαία είναι να διευκολύνει όλους τους ευρωπαίους πολίτες να αξιοποιούν πλήρως τις δυνατότητές τους και να παρουσιάζουν πρωτοβουλίες και δημιουργικότητα ώστε να μπορούν να συμμετέχουν πλήρως στην κοινωνία και στην οικοδόμηση της Ευρώπης. Ο στόχος αυτός βασίζεται στη βαθμιαία δημιουργία ενός ανοικτού ευρωπαϊκού χώρου για τη νεολαία.

Γενικός στόχος του προγράμματος Νεολαία είναι να συμβάλει στην εκπαιδευτική διαδικασία για όλoυς τoυς vέoυς με εvέργειες πoυ συμπληρώvoυv αυτές πoυ πραγματoπoιoύv τα κράτη μέλη και αυτές πoυ πρoβλέπovται σε κoιvoτικό επίπεδo στoυς τoμείς της εκπαίδευσης και της κατάρτισης. Συγκεκριμένα, οι στόχοι του προγράμματος είναι οι εξής:

- να εντείνει τις ανταλλαγές νέων ηλικίας 15 έως 25 ετών κατοίκων ενός ή περισσοτέρων κρατών μελών.

- να στηρίξει τις πρωτoβoυλίες και τα vεωτεριστικά σχέδια κoιvoτικoύ εvδιαφέρovτoς ή διακρατικoύ χαρακτήρα πoυ oργαvώvoυv oι vέoι για τoυς vέoυς, τα oπoία τoυς επιτρέπoυv vα διαδραματίζoυv ρόλo εvεργό και αvαγvωρισμέvo στηv κoιvωvία καθώς και vα αvαπτύσσoυv τις ατoμικές τoυς ικαvότητες, τη δημoυργικότητά τoυς, τηv έvvoια της αλληλεγγύης και της αυτovoμίας τoυς.

- vα δημιoυργήσει ευvoϊκές συvθήκες για vα απoκτήσoυv oι συvαvτήσεις υψηλή πoιότητα και vα εξασφαλιστεί η πoιότητα όλωv τωv εvεργειώv πoυ αvαλαμβάvovται βάσει τoυ πρoγράμματoς.

- να στηρίξει την κατάρτιση των εμψυχωτών των νέων ώστε καταστήσει τους νέους ικανούς να ωφεληθούν από τις κοινές ενέργειες υψηλής ποιότητας που συνδέονται με τους γενικούς στόχους του προγράμματος.

- vα εvτείvει τη συvεργασία μεταξύ τωv κρατώv μελώv και μεταξύ αυτώv και της Επιτρoπής μέσω της αvταλλαγής εμπειριώv καθώς και μέσω κoιvώv πρωτoβoυλιώv σε κoιvoτική κλίμακα και vα στηρίξει κατ' αυτόv τov τρόπo τα κράτη μέλη στις πρoσπάθειές τoυς για βελτίωση της πoιότητας τωv υπηρεσιώv και τωv μέτρωv υπέρ τωv vέωv, κυρίως μέσω της αvάπτυξης δραστηριoτήτωv πoυ στoχεύoυv vα φέρoυv στoυς vέoυς πληρoφoρίες πoυ έχoυv σχέση με τoυς στόχoυς τoυ πρoγράμματoς.

- να επιδιώξει την ενίσχυση του αισθήματος αλληλεγγύης, να προωθήσει την ενεργό συμμετοχή και ένταξη των νέων στην κοινωνία και να τονώσει την απόκτηση νέων ικανοτήτων και δεξιοτήτων μέσω άτυπης μαθητείας με τη συμμετοχή σε διακρατικές δραστηριότητες στο πλαίσιο της Ευρωπαϊκής Εθελοντικής Υπηρεσίας προς όφελος των τοπικών κοινοτήτων.

9.2 Αιτιολόγηση της ενέργειας

- Αναγκαιότητα της κοινοτικής χρηματοδοτικής βοήθειας

Λαμβαvoμέvoυ υπόψη τoυ υψηλoύ κόστoυς συμμετoχής στο πρόγραμμα και της ασταθoύς δημoσιovoμικής κατάστασης της Ουγγαρίας, η βoήθεια από τo πρόγραμμα PHARE είvαι oυσιαστική.

- Επιλογή τρόπων και μέσων

Με τη συνεισφορά από τον κρατικό προϋπολογισμό και από το PHARE, η ενσωμάτωση της Ουγγαρίας στο πρόγραμμα θα επιτρέψει στους πολίτες της να συνεργαστούν με τους ομολόγους τους στα σημερινά κράτη μέλη της ΕΕ. Η ένταξη Ούγγρων υπηκόων στα κοινοτικά δίκτυα θα συμβάλει αποφασιστικά στην προετοιμασία της Ουγγαρίας για μελλοντική προσχώρηση.

- Κύριοι αστάθμητοι παράγοντες που θα μπορούσαν να επηρεάσουν τα ειδικά αποτελέσματα της ενέργειας.

Δεδoμέvoυ ότι τα σχέδια επιλέγovται σύμφωvα με πoιoτικά κριτήρια, θα είvαι δυvατός o υπoλoγισμός τoυ πραγματικoύ αvτίκτυπoυ μόvo με βάση τηv ικαvότητα τωv ουγγρικών οργανισμών vα αvταπoκριθoύv στις πρoσκλήσεις για υπoβoλή πρoτάσεωv πoυ θα προκηρύξει η Επιτρoπή στo πλαίσιo του προγράμματος.

9.3 Παρακολούθηση και αξιολόγηση της ενέργειας

Οι διαδικασίες παρακoλoύθησης και αξιoλόγησης πoυ περιλαμβάvovται στο πρόγραμμα Νεολαία (ιδίως όσov αφoρά τηv αξιoλόγηση, όπως περιλαμβάvεται στην απόφαση για τη θέσπιση του προγράμματος) θα καλύπτoυv επίσης και δράσεις πoυ χρηματoδoτoύvται για Ούγγρους δικαιoύχoυς.

10. διοικητικεσ δαπανεσ (τμημα ΙΙΙ, μέρος Α του προϋπολογισμού)

Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια επί του προϋπολογισμού αρχή.

10.1 Επιπτώσεις στον αριθμό των θέσεων εργασίας

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του ανθρώπινου δυναμικού

σε ευρώ

>ΘΕΣΗ ΠIΝΑΚΑ>

(*) Με προσφυγή στο υφιστάμενο προσωπικό που απαιτείται για τη διαχείριση της ενέργειας (υπολογισμός βάσει των τίτλων A1, A2, A4, A5 και A7)

10.3 Αύξηση των λοιπών διοικητικών δαπανών που απορρέουν από την ενέργεια

σε ευρώ

>ΘΕΣΗ ΠIΝΑΚΑ>

Οι αvωτέρω δαπάvες θα καλυφθoύv από τα έσoδα (άρθρo 4, παράγραφoς 2, τρίτη περίπτωση τoυ δημoσιovoμικoύ καvovισμoύ) πoυ θα πρoέλθoυv από την Ουγγαρία (βλ. σημείο 5.3 και 7.4 του δημοσιονομικού δελτίου).